Jaroslav Janus

Jaroslav Janus (s. 21. syyskuuta 1989 Presov, Tšekkoslovakia) on slovakialainen jääkiekkomaalivahti, joka pelaa SM-liigajoukkue Saimaan Pallossa.

Janus pelasi vuodet 2007–2012 Pohjois-Amerikassa, ensin OHL-junioriliigan Erie Ottersissa, ja myöhemmin ammattilaisena Tampa Bay Lightningin organisaatiossa. Jääkiekkoväen tietoisuuteen hän nousi alun perin erinomaisilla esityksillään vuoden 2009 nuorten MM-kisoissa, joissa Slovakia yllätti muun muassa Yhdysvallat.

Ensimmäiset aikuisten arvokisat Janusille oli vuoden 2013 MM-kisat, joissa hän oli Slovakian kakkosmaalivahtina, Rastislav Staňan hoitaessa ykkösvahdin virkaa. Janus edusti Slovakiaa myös jääkiekon MM-kilpailuissa vuonna 2017.

Lähteet

Slovakialaiset jääkiekkomaalivahdit
Tampa Bay Lightningin varaamat pelaajat
Vuonna 1989 syntyneet
Elävät henkilöt